
A V I Z 

asupra proiectului de Lege privind reglementarea serviciilor integrate de prevenire și protecție a persoanelor cu sindrom Down
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu proiectul de Lege privind reglementarea serviciilor integrate de prevenire și protecție a persoanelor cu sindrom Down, trimis cu adresa nr. PLx. 60/2017 din 1 februarie 2017, înregistrat în cadrul Comisiei juridice, de disciplină și imunități cu nr.4c-11/237/2017 din 2.02.2017.

Camera Deputaţilor este Cameră decizională, conform dispoziţiilor art. 75 alin. (1) din Constituţia României, republicată. 
Senatul a adoptat inițiativa legislativă, în condițiile articolului 75 alineatul (2) teza a III-a din Constituția României, în ședința din data de 22 decembrie 2016.

Iniţiativa are ca obiect de reglementare serviciile speciale de protecţie a persoanelor cu sindrom Down, care să vină în întâmpinarea nevoilor medicale, fiziologice, psihologice şi sociale ale acestora, cu scopul deprinderii abilităţilor necesare vieţii de zi cu zi şi al reducerii dependenţei de celelalte persoane. 

În şedinţa din data de 15 februarie 2017, potrivit art. 61 din Regulamentul Camerei Deputaţilor, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, cu observații și propuneri, transmis prin adresa cu nr. 495 din data de 17.05.2016.
În urma dezbaterilor, Comisia juridică, de disciplină şi imunităţi a hotărât, în unanimitate, să acorde aviz favorabil proiectului legislativ. 
Prin obiectul de reglementare, proiectul de act normativ se încadrează în categoria legilor organice, fiind incidente dispozițiile art. 73 alin. (3) lit. p) din Constituția României.
           PREŞEDINTE,                               
                                                 SECRETAR,

       Eugen NICOLICEA

    
                                         Costel Neculai DUNAVA
Consilier parlamentar,
Alina Grigorescu

